钦定古今图书集成/明伦汇编/氏族典/第480卷 > 《郑樵通志》 > 以国为氏
## 钦定古今图书集成/明伦汇编/氏族典/第480卷 > 《郑樵通志》 > 以国为氏

《汉氏姓苑》云：“东莞有此姓”，云“汉高帝之后。”初，项羽封
沛公为汉王，王巴蜀汉中，今兴元府汉中郡也。自高
帝至光武，终于献帝，通王莽十八年，刘圣公二年，计
四百二十五年，传汉祚。汉亡，子孙或以国为氏。

臣谨按三代之时，天子诸侯传国，支庶传氏。其传国者，国亡则以“国” 为氏。三代之后，虽有国号，无问适庶，皆以氏传而谓之姓。如汉家虽亡，亦称刘氏。或有称汉者，虽存古道，而存为希姓。